เงินบาทเปิด 31.73/75
ธนาคารกรุงเทพ รายงาน เงินบาทเปิด 31.73/75 คาดแกว่ง sideway ในกรอบ 31.65-31.80
13 ม.ค. 2555

ธนาคารกรุงเทพ รายงาน เงินบาทเปิด 31.73/75 คาดแกว่ง sideway ในกรอบ 31.65-31.80
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.73/75 บาท/ดอลลาร์ แข็งค่าขึ้นเล็กน้อยจากปิดตลาดเย็นวานนี้ที่ระดับ 31.81/83 บาท/ดอลลาร์
โดยวันนี้คาดว่าเงินบาทจะเคลื่อนไหวในกรอบ sideway เนื่องจากปัจจัยสำคัญที่จะมีผลต่อการเคลื่อนไหวของค่าเงินในสัปดาห์นี้ได้มีข้อสรุปไปแล้ว ทั้งการประชุมธนาคารกลางยุโรป ธนาคารกลางอังกฤษ ตลอดจนผลประมูลพันธบัตรรัฐบาลของสเปนและอิตาลี
"เมื่อวาน event ใหญ่ๆ ออกไปหมดแล้ว ทั้งประชุม ECB, BOE และประมูลบอนด์ วันนี้บาทคงจะเป็น sideway มากกว่า คงไม่ไปไหนไกล" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.78/80 เยน/ดอลลาร์ ส่วนเงินยูโรอยู่ที่ระดับ 1.2818/2820 ดอลลาร์/ยูโร
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 31.65-31.80 บาท/ดอลลาร์